Braniborska

Braniborska ( Brandenburg,  Bramborska,  Brannenborg) je zwjazkowy kraj na wuchodźe Němskeje z 2,5 milionami wobydlerjow. Stolica je Podstupim.

 Geografija 
Braniborska mjezuje z Mecklenburgsko-Předpomorskej na sewjeru, z Pólskej při Wódrje na wuchodźe, ze Sakskej na juhu, ze Saksko-Anhaltskej na zapadźe a z Delnjeje Sakskej na sewjerozapadźe nad rěku Łobjo. 

W Braniborskej je wjace hač 3.000 jězorow.

Najwyša hora zwjazkoweho kraja je Kutschenberg (201 m), kotryž so blisko sakskeje hranicy pola Wótranja nadeńdźe.

 Rěki 
Slědowace rěki so Braniborskeje dótkaja abo zdźěla abo dospołnje přez Braniborsku běža:

  Łobjo
 Wódra
 Habola
 Sprjewja Nysa
 Dubja
 Dosse
 Nuthe Rhin
 Plane
 Čorny Halštrow
 Ucker

 Města 
Slědowace města su najwažniše w Braniborskej:
 Podstupim
 Choćebuz (delnjoserbsce: Chóśebuz)
 Frankobrod nad Wódru
 Branibor (Brandenburg/Havel)
 Bernau pola Berlina
 Eberswalde
 Eisenhüttenstadt
 Falkensee Přibor (Fürstenwalde/Spree)
 Hennigsdorf
 Parsk (Königs Wusterhausen)
 Neuruppin
 Oranienburg
 Rathenow
 Schwedt
 Zły Komorow
 Grodk
 Strausberg

 Stawizny 
Braniborska bu w lěće 1991 jako kraj znowazałožena, po tym zo bě hižo raz wot 1945 do 1952 eksistowała. W lěće 1952 wotstronichu so pak kraje w Němskej demokratiskej republice a město toho wutworichu so wobwody Podstupim, Frankobrod nad Wódru a Choćebuz.

Ministerscy prezidenća po přewróće běchu Manfred Stolpe (1990–2002), Matthias Platzeck (2002–2013) a Dietmar Woidke (wot 2013, wšě SPD).

 Města a gmejny 
Braniborska je rozrjadowana do 420 gmejnow, mjez nimi 112 městow, z kotrychž su města Branibor, Choćebuz, Frankobrod nad Wódru a Podstupim bjezwokrjesne.

 Wokrjesy a jich stolicy 
W Braniborskej su slědowace wokrjesy.
 Barnim, Eberswalde (BAR)
 Dubja-Błóta, Lubin (Błóta) (LDS, Dahme-Spreewald)
 Łobjo-Halštrow, Herzberg nad Halštrowom (EE, Elbe-Elster)
 Habolski kraj, Rathenow (HVL, Havelland)
 Markowsko-Wódrjanski kraj, Seelow (MOL, Märkisch-Oderland)
 Hornja Habola, Oranienburg (OHV, Oberhavel)
 Hornje Błóta–Łužica, Zły Komorow (OSL, Oberspreewald-Lausitz)<li>Wódra-Sprjewja, Bezkow (LOS, Oder-Spree)
<li>Ostprignitz-Ruppin, Neuruppin (OPR)
<li>Podstupim-Srjedźna marka, Bělsko (PM, Potsdam-Mittelmark)
<li>Prignitz, Perleberg (PR)
<li>Sprjewja-Nysa, Baršć (SPN, Spree-Neiße)
<li>Teltow-Fleming, Łukowc (TF)
<li>Uckermark, Přibysław (UM)

Wokrjesy Braniborskeje

 Krajny sejm 
W sedmym braniborskim sejmje z cyłkownje 88 městnami je šěsć stronow zastupjenych: SPD (25 městnow), AfD (23), CDU (15) Zwjazk 90/Zeleni (10), Lěwica (10) a Braniborske zjednoćene byrgarske hibanja/Swobodni wolerjo (BVB/FW, 5 městnow). Poslednje wólby běchu dnja 1. septembra 2019; přichodne budu w lěće 2024.

Po wólbach 2019 tworichu SPD, CDU a Zwjazk 90/Zeleni prěni raz w Braniborskej tak mjenowanu kenijasku koaliciju pod ministerskim prezidentom Dietmar Woidke (SPD).

Po wólbach 2024 wutwori ministerski prezident Woidke koaliciju z BSW, kotryž bě prěni raz do krajneho sejma zaćahnył. Tuta pak so spočatk januara 2025 rozłama. 

 Wotkazaj 

 Oficialne websydło Braniborskeje

!